***ГОДИШЕН ДОКЛАД***

***ЗА***

***ДЕЙНОСТТА НА***

***РАЙОНЕН СЪД – КАЗАНЛЪК***

***Казанлък, януари 2019 година***

Tandem bona causa triumphat. - Накрая побеждава справедливата кауза**.**

Магистратите и съдебните служители, работещи в Районен съд – Казанлък, в изпълнение на своите служебни задължения се ръководят от стремеж за качествено и ефективно правораздаване, при стриктно прилагане на законовите разпоредби. В пряката си съдопроизводствена дейност сме призвани да отговорим на очакванията на гражданите за експедитивност и качество при административното обслужване и постановяване на съдебните актове.

Наред с пряката си правораздавателна дейност се стремим да изпълним и обществените си задължения, като участваме в образователната програма „Съдебната власт – информиран избор и гражданско доверие. Отворени съдилища и прокуратури“ и през следващата календарна 2019 г., с цел запознаване на учениците с основните принципи на правото, като се надяваме да придобият представа за съдийската професия и разберат ежедневната отговорност и предизвикателства пред които са изправени магистратите.

Районен съд – Казанлък е един от най-големите необластни районни съдилища в страната. Дейността си по правораздаване Районен съд – Казанлък осъществява на територията на пет общини: Община Казанлък, която включва 20 населени места /с 69 086 жители/; Община Павел баня, включваща 13 населени места /с 13 415 жители/; Община Мъглиж, състояща се от 15 населени места /с 9 845 жители/; Община Николаево /с 4 478 жители/, състояща се от 4 населени места и Община Гурково с 11 населени места /с 5 003жители /. Данните за населението са взети от НСИ към 31.12.2016 г.

1. **КАДРОВА ОБЕЗПЕЧЕНОСТ И ОРГАНИЗАЦИЯ**

 **НА РАБОТАТА НА СЪДА**

През 2018 г. Районен съд – Казанлък има поименно щатно разписание за следните длъжности: 10 съдии, в т.ч. Председател и Заместник Председател, двама държавни съдебни изпълнители, двама съдии по вписванията и 33-ма съдебни служители.

През отчетната година бяха извършени следните кадрови промени:

\* Със заповед на Министъра на правосъдието беше увеличен щата на Районен съд – Казанлък с 1 бройка за длъжността „Държавен съдебен изпълнител“. На тази длъжност беше назначена Мария Станимирова Стоянова, считано от 10.05.2018 г. до заемане на длъжността въз основа на конкурс /трудов договор № СД -01-86/24.04.2018г./

\* С допълнително споразумение, считано от 01.10.2018 г. ДСИ Стефка Хиновска беше определена за ръководител служба „СИС“ при Районен съд – Казанлък.

\* След проведен конкурс за длъжността „Съдебен секретар“, бяха назначени Елена Иванова Стоилова, считано от 02.01.2018 г. и Галина Маринова Гилева, считано от 15.01.2018 г.

 \* С решение на Съдийската колегия на ВСС по протокол № 18/05.06.2018 г. бе отхвърлено искането за увеличаване на щатната численост на Районен съд – Казанлък с 1 щ. бр. “Съдия“. Мотивите за това са, че с оглед натовареността на съдиите в Районен съд – Казанлък, която е под средната за съдилищата в страната, с висок дял на заповедните производства, които са с незначителна правна и фактическа сложност, към настоящия момент не се налага увеличаване на щатната численост.

 \* С решение на комисия „Съдебна администрация“ по протокол № 12/29.10.2018 г. бе уважено искането за увеличаване на щатната численост на Районен съд – Казанлък с 1 щ. бр.“Призовкар“ и отхвърлено искането за увеличаване на щатната численост на съда за съдебен статистик с мотиви, че въпросът за длъжността „Съдебен статистик“ предстои да бъде обсъждан на работни срещи по апелативни райони.

 През 2018 г. продължи актуализирането на длъжностните характеристики на съдебните служители в съответствие с новия Правилник за администрацията в съдилищата.

През месец ноември 2018 г., на основание чл. 158 и следващите от Правилника за администрацията в съдилищата, беше извършена периодична атестация на съдебните служители, като шест от тях бяха стимулирани чрез повишаване в ранг.

 На 30.10.2018 г. и на 19.12.2018 г. вРайонен съд – Казанлък бяха проведени Общи събрания на съдиите, като бяха утвърдени промени във Вътрешните правила за разпределение на делата. Първото общо събрание на съдиите бе свикано по искане на съдиите от гражданско отделение, с цел обсъждане на високата натовареност на отделението. По решение на второто Общото събрание бяха разширени групите дела, които следва да се разпределят в гражданско отделение, което впоследствие залегна и в утвърдените Вътрешни правила. Беше взето решение през календарната 2019 г. съдиите от наказателно отделение да участват в разпределение на ч.гр.д.- заповедни производства по чл. 410 от ГПК, които са преобладаващ брой граждански дела, с цел облекчаване на натовареността на съдиите от гражданско отделение, тъй като направеното искане от Адм. ръководител за увеличаване на съдийския щат не бе възприето от Съдийската колегия при ВСС.

 През 2018 г. продължи регулярно въвеждането на коригиращите коефициенти в Системата за изчисляване натовареността на съдиите, разработена от ВСС. Същото се извършва от системния администратор на съда, под ръководството на разпределящите съдии.

 През 2018 г. Районен съд – Казанлък отново участва в образователната програма „Съдебната власт – информиран избор и гражданско доверие. Отворени съдилища и прокуратури“, в която се включиха 6 магистрата, които изготвиха и водиха лекции пред ученици от 10 и 11 клас в ХГ “Св. Св. Кирил и Методий “ гр. Казанлък по теми:

- „Разделение на властите според Конституцията на Република България. Функции на съдебната власт. Структура на съдебната система. Висш съдебен съвет.“

- „Съдебни процедури с участие на деца и правата на децата в тези процедури, органи, които могат да им предложат подкрепа и защита.“ /***съдия В. Тодорова****/;*

-„Представяне на професиите съдия, прокурор, следовател и запознаване със статута на магистратите.“

„Разделение на властите според Конституцията на Република България. Функции на съдебната власт. Структура на съдебната система. Висш съдебен съвет.“ / ***съдия М.Михайлов***/

- „Децата и компютърните/кибер престъпления.“*;*

- „Превенция срещу употреба на наркотични вещества. Престъпления, извършвани от наркозависими лица.“ */****съдия Д. Илиев****/;*

- „Трафик на хора.“ ***/съдия Т. Тодоров****/;*

- „Домашното насилие над малолетни и непълнолетни и мерките за защита на правата на жертвите.“ */****съдия Кети Косева*** */;*

- „Възпитателни мерки за деца при противообществени прояви, начини и места за прилагането им.“

-„Хулигански прояви на непълнолетни лица и последици. Детското насилие.“ */****съдия Радослава Маждракова****/.*

Изразявам своята благодарност към участвалите в програмата магистрати, като една част от тях ще участват и през 2019 г. в образователната програма, съвместно с учениците от ПГ „Иван Хаджиенов“ гр. Казанлък.

На 16.04.2018 г. в Районен съд – Казанлък беше проведен „Ден на отворените врати“, като съдебната палата беше посетена от ученици от ХГ “Св. Св. Кирил и Методий“ гр. Казанлък. Председателят на съда съдия Радослава Маждракова демонстрира пред учениците начина на разпределение на делата чрез Централизираната система за разпределение.

Съдия Невена Иванова запозна учениците с организацията на работа в съда и отделните му служби.

Адв. Гергана Атанасова изнесе лекция „Медиацията като способ за доброволно разрешаване на спорове“.

Учениците подготвиха симулативен процес по наказателно дело по адаптиран действителен случай под ръководството на съдия Деян Илиев, като се включиха като участници в наказателния процес – съдия, прокурор, адвокати, свидетели и др. Учениците проявиха изключителна отговорност и интерес към поверения им казус, като успешно пресъздадоха всички етапи в съдебното производство, включително и постановяване на съдебен акт. За активното им участие бяха раздадени грамоти и предметни награди.

През отчетния период продължи обучението на съдии и съдебни служители, като в обучения и семинари са участвали, както следва:

\**Съдиите Радослава Маждракова, Деян Илиев и Михаил Михайлов*  участваха в семинар „Актуални проблеми на съдебната практика във връзка с измененията и допълненията в НК и НПК.“

 *\* Съдиите Йовка Пудова,Кети Косева и Валентина Тодорова –„*Практически проблеми при прилагане на ГПК след последното му изменение *„*

*\* Съдиите Йовка Пудова и Валентина Тодорова* „ Проблеми при приложение на последните изменения на ГПК. Органно представителство на търговски дружества. Исковете по чл.29 от ЗТР“.

*\* Съдия Йовка Пудова –* „Актуални приложения в защита на личните данни в светлината на общия регламент относно защитата на данните“, проект „Качествено професионално обучение за повишаване ефективността на правосъдието“, „Актуални проблеми на съдебната власт при приложението на ГПК “.

*\* Съдия Нейко Нейков –* „Възможностите,които предоставя медиацията пред участниците в съдебни спорове*“.*

*\* Съдия Кети Косева* – - Основи на кибер -сигурността.

*\* Съдия Кети Косева и съдебните служители Васко Василев, Красимира Славова, Румяна Червенкова, Димитринка Иванова, Атанаска Джагълова и Радиана Грозева –* „Защита на личността и личните данни в дигиталното пространство“.

*\* Съдебните секретари Елена Стоилова и Галина Гилева –* „Начално обучение на съдебни служители“.

*\* Съдебните служители Татяна Николова и Ана Цанова*– „Актуални проблеми в работата на съдебния служител“.

*\* Съдебният деловодител СИС Донка Георгиева* ***–* „**Съдебно-административно обслужване на граждани“ и „Текущи изменения и подобрения в JES“.

*\* Съдия Кети Косева и съдебните служители Йоана Караиванова, Румяна Червенкова , Красимира Славова, Радиана Грозева и Галина Гилева –„*Новите функции на САС “Съдебно деловодство“.

Проявената инициатива от страна на магистратите и съдебните служители в това отношение през изминалата 2018 г. трябва да се оцени като положителна тенденция и считам, че следва да се насърчава стремежа на всеки магистрат и съдебен служител към усъвършенстване на придобитите професионални знания и умения.

На създадената интернет-страница на Районен съд – Казанлък, до която е осигурен облекчен достъп, се поддържа актуална информация за дейността на съда и на отделните служби. Съдебните актове се публикуват в нея ежедневно. Публикувани са новосъздадените и актуализираните вътрешни правила за работата на съда, новостите, свързани с организацията на работа и обяви за работа.

През 2018 г. по традиция, образователната програма, в която участва и Районен съд – Казанлък беше отразена на сайта на съда, като бяха публикувани репортаж и снимков материал, който беше предоставен на ХГ “Кирил и Методий“ и отразен в местни медии.

Съдия Невена Иванова, като отговаряща за връзките с обществеността, при изразен интерес, дава информация на местни и централни медии относно дела, които представляват особен обществен интерес.

През 2018 г. всички съдии взеха участие в различни комисии – за атестиране на съдебните служители, за извършване на инвентаризации, за закупуване на материални активи и др. Независимо от ангажираността си с пряката правораздавателна дейност следва да се отбележи, че всички изпълниха срочно и отговорно поставените им задачи. Със същата отговорност към поставените задачи се отнесоха и включените в тези комисии съдебни служители.

1. **ПРЕДЛОЖЕНИЕ ЗА ПРОМЕНИ В ЩАТА**

 Независимо, че броят на постъпилите граждански дела в Районен съд – Казанлък е по-малък в сравнение с предходната година, спецификата на гражданското съдопроизводство и ползваните продължителни отпуски за временна неработоспособност на част от магистратите от гражданско отделение, допринася за натовареността на магистратите, които работят в Районен съд – Казанлък както в гражданско, така и в наказателно отделение. Този проблем, както бе описано по-горе, бе обсъден на общо събрание на магистратите в края на календарната година, като бяха предприети организационни мерки за преодоляването му. Независимо от това обаче и с оглед настъпилите промени в НПК, свързани с провеждането на разпоредителното заседание, намирам, че необходимостта от отпускане на една щатна бройка за съдия не е отпаднала, като е уместно отново да се направи предложение до Съдийската колегия на ВСС за увеличаване щата на съда.

Ръководството на Районен съд – Казанлък в своя мандат е направило 3 искания до съдийската колегия на ВСС за отпускане на 1 щ. бр. съдебен статистик, като исканията не бяха възприети. Съдебната статистика в Районен съд – Казанлък се изготвя от съдебните секретари, което затруднява правораздавателната и организационната дейност в съда, като в нея активно участва и административният секретар.

С цел оптимизиране щатната численост на съдебните служители и високата щатна натовареност на Районен съд – Казанлък, която се запазва висока през годините, намирам, че следва да бъде направено и предложение до съдийската колегия на ВСС за разкриване на щат „Съдебен помощник“ при Районен съд – Казанлък, чиято дейност да подпомогне пряката правораздавателна дейност на магистратите. Видно от Системата за изчисляване натовареността на магистратите, която функционира в момента и се попълва стриктно от отговорните за това магистрати, средната натовареност на магистрат в Районен съд – Казанлък е 125 %.

1. **ДВИЖЕНИЕ НА ДЕЛАТА**

През 2018 г. в Районен съд – Казанлък са постъпили общо 4830 бр. дела /за сравнение през 2017 г. - 5 104 бр. дела, през 2016 г. - общо 4563 бр. дела, през 2015 г. - 4 999 бр. дела/.

Средното месечно постъпление на 1 съдия на база 12 месеца е 40.25 бр. /за сравнение през 2017 г. - 42.53 бр.,през 2016 г. - 39.00 бр., през 2015 г. е 44.85 бр./

Показателят е закономерна последица от увеличение постъпленията на делата през годините, като през календарната 2018 г. има незначително намаление на броя на делата.

**НАКАЗАТЕЛНИ ДЕЛА**

През 2018 г. са постъпили общо 1440 бр. наказателни дела /за сравнение през 2017 г. - 1505 наказателни дела, през 2016 г. - 1 749 наказателни дела, през 2015 г. - 1 672 бр. наказателни дела/.

Видно е, че са постъпили 65 бр. наказателни дела по-малко от предходната година. В сравнителния период може да се очертае тенденция за устойчивост на постъпилите дела през посочените години.

**ПОСТЪПИЛИ НАКАЗАТЕЛНИ ДЕЛА ПРЕЗ 2018 г.,**

**ОТНОСИТЕЛЕН ДЯЛ ПО ГРУПИ**

Средномесечното постъпление на един съдия от наказателно отделение на база 12 месеца по щат за 2018 г. е 24 бр. дела.

Броят на новопостъпилите наказателни дела от общ характер за 2018г. са 301бр./за 2017г.- са 343, за 2016 г. са били 395, за 2015 г. са били 380/.От посочените цифри е видно, че за 2018 г. броят на наказателните дела от общ характер е намален в сравнение с предходните години.

От общия брой новопостъпили НОХД,със споразумение са внесени 171 бр. Със споразумение по реда на чл. 384 НПК са приключили 49 бр. дела.

 За сравнение през 2017г. от общия брой новопостъпили НОХД, със споразумение са внесени 199 бр. Със споразумение по реда на чл. 384 НПК са приключили 55 бр. дела.

Прекратено е съдебното производство и на Районна прокуратура – Казанлък са върнати за доразследване през 2018г. 6 бр. дела, от които 4 бр. по НОХД и 2 бр. по чл. 78а НК. /за сравнение през 2017г. - 5 бр. дела, от които 4 бр. по НОХД и 1 бр. по чл. 78а НК,през 2016 г. - 21 бр. дела, от които 15 бр. НОХД и 6 бр. по чл. 78а НК , през 2015 г. са върнати 16 бр. дела, от които: 14 бр. НОХД и 2 бр. по чл. 78а НК/, като е видно, че броят на върнатите дела на Районна прокуратура – Казанлък се е запазил нисък.

За прекратяване на съдебното производство и връщане на делата за допълнително разследване на Районна прокуратура – Казанлък следва да бъдат обобщени следните причини:

1. Обвинителният акт не отговаря на изискванията на чл. 246, ал. 2 НПК – в обстоятелствената му част не се излагат в пълен обем фактическите обстоятелства, върху които се основава обвинението, като не са посочени елементи от състава на същото – дата и място на извършване на деянието, констатирани са съществени неясноти и противоречие с материалите от ДП, несъответствие между постановлението за привличане като обвиняем и диспозитива на обвинителния акт.

2. Друга причина за връщане на дело е, че при привличането в качеството им на обвиняеми, в самото постановление не е посочена дата на това процесуално-следствено действие, като липсва и подпис на разследващия орган.

3. Едно от делата е върнато на Районна прокуратура – Казанлък, поради нарушаване на правото на защита на конкретен пострадал, който не бил посочен правилно и респ. е лишен от правото да му бъдат предявени материалите по делото.

Подадени са 2 бр. частни протести, от които едното определение е отменено на друго основание, а другото е потвърдено.

Едно от определенията,с което е оставено без уважение искането за прекратяване на съдебното производство и делото да бъде върнато на Районна прокуратура – Казанлък за отстраняване на съществени процесуални нарушения, е отменено от въззивната инстанция и респ.делото е върнато на Районна прокуратура – Казанлък.

През 2018 г. съдиите от наказателното отделение са разгледали общо 1 561 бр.дела, от които: 1440 са постъпили през годината и 124 са висящи в началото на периода.

През отчетния период са били разгледани 327 бр. наказателни общ характер дела. Свършени са 300 или 93.46 %. От тях в срок до три месеца са приключили 274 дела или 91 %. За доразследване са върнати 4 бр. дела, а 3 бр. са прекратени по други причини.

За сравнение през 2017 г. съдиите от наказателното отделение са разгледали общо 1645 бр. дела, от които: 1505 бр. са постъпили през годината и 140 бр. са висящи в началото на периода.Били са разгледани 378 бр. наказателни общ характер дела. Свършени са 352 бр. или 93.12%. От тях в срок до три месеца са приключили 331 дела или 94.03%. За доразследване са върнати 4 бр. дела, а 8 бр. са прекратени по други причини.

През 2016 г. са били разгледани 440 бр. наказателни общ характер дела. Свършени са 405 бр. или 91.82%. От тях в срок до три месеца са приключили 369 дела или 91.11%. За доразследване са върнати 15 бр. дела, а 4 бр. са прекратени по други причини. През 2015 г. са били разгледани 410 бр. наказателен общ характер дела. Свършени са 365 бр. или 89.02 %. От тях в срок до три месеца са приключили 343 дела, което представлява 94%.

Видно е подобряването на този показател през 2018 г. и трайната тенденция за запазване на броя на свършените в тримесечен срок дела.

В края на отчетния период са останали несвършени 27 бр. НОХД.

Новопостъпилите през 2018 г. НЧХД са 22бр. /за сравнение 2017 г. НЧХД са 14 бр., през 2016 г. са 25 бр., през 2015 г. НЧХД са 18 бр./. Разгледани са 30 бр. и са свършени 24 бр., от които в тримесечен срок са 11 бр. или 46 % от делата.

Прекратени са 12 бр., а със съдебен акт по същество са приключили 12 бр. В края на периода са останали несвършени 6 бр.дела.

През отчетния период са новообразувани 122 бр. дела по чл. 78а НК, като останали несвършени от предходния период са 13 бр. Разгледани са 135 бр. и са свършени 123бр., от които 112бр. в тримесечния срок или 91 %. Останали несвършени в края на периода са 12 дела. За доразследване са върнати 2 дела.

През 2018 г. са постъпили 663 бр. ЧНД, разгледани са 668 бр. /заедно с 5 бр. висящи в началото на периода/, свършени са 657 бр., от които 654 бр. в срок до 3 месеца, което представлява 100 %., несвършени са останали 11 бр. дела.

От тях са образувани 70 бр. ЧНД – разпити, свършени в срок 70 бр. или 100%.

През календарната 2018 г. се забелязва тенденция за увеличаване на ЧНД, в това число и разглежданите от дежурния съдия дела по дежурство.

През отчетната година в съда са постъпили 332 бр. административно-наказателен характер дела. Висящи в началото на периода са били 69 бр. дела.

Разгледани са 401 бр. дела и са свършени 333бр., от които в срок до 3 месеца 237 бр., което представлява 71%.

Забелязва се намаление на постъпилите дела в сравнение с изминалата година, когато са били 395 бр., като се е запазила положителната тенденция този вид дела да бъдат приключвани в тримесечния срок.

Образувани са 22 бързи производства. Съкратените производства са 33 бр.

През годината няма приключили производства по искане на обвиняемия.

Свършени са средномесечно за 2018г. 23.95 бр.дела /за сравнение през 2017 г. - 25.40 бр.дела, през 2016 г. - 29.15 бр. дела, през 2015 г. са приключени 27.17 бр. дела/.

Средномесечното постъпление на 1 съдия от наказателното отделение през 2018г. е 24бр.,тъй като съдиите от наказателно отделение не са отсъствали за продължителен период от време, поради отпуск по болест или други причини /за сравнение 2017 г. е 25.08 бр. дела,през 2016 г. е 29.15бр.дела, през 2015 г. е 29.58 бр./.

 От изложените в доклада данни произтичат следните изводи, касаещи образуването и движението на наказателните дела:

В рамките на новопостъпилите дела е видно, че е налице тенденция за устойчивост на броят на постъпилите дела за престъпления против личността през 2018г. - 22бр. /през 2017 г. – 20 бр., през 2016 г. са 31 бр., за 2015 г. са 20 бр./.

През годината не са постъпили дела по чл. 159а-159в от НК, 2 бр. дела са постъпили по чл. 149-150 от НК, а 1бр. по чл.152ал.3 от НК.

Намален е броят на постъпилите дела за престъпления против собствеността, през 2018г. – 68бр. /в сравнение с миналата година – 70 бр., за 2016 г. - 89 бр., за 2015 г. те са 95 бр./.

Делата, постъпили в Районен съд – Казанлък за престъпления против стопанството през 2018 г. са 22бр. /през 2017 г. са 29 бр. , през 2016 г. - 27 бр.,за 2015 г. са постъпили 29 бр./

Броят на делата за общоопасните престъпления,в т.ч. и на престъпленията в транспорта са 123 бр. /за 2017 г. -166 бр. , за 2016 г. са 181 бр., за 2015 г. са 156 бр./. В сравнение с предходната година този вид дела са намалели значително.

 През 2018 г. образуваните НОХД за престъпления, свързани с отглеждане на растения и престъпления, свързани с употреба на наркотични вещества са 15 бр. /за сравнение за 2017 г.- 26 бр., 2016 г.- 29 бр., за 2015 г. са 10 бр./. Констатира се намаление на този род дела.

 По отношение на делата за престъпления против брака, семейството и младежта трябва да се отбележи, че броят им остава висок - 35 бр. /за 2017 г. – 35 бр., за 2016 г. са 21 бр., през 2015 г. са постъпили 42 бр. дела/.

Броят на делата за престъпления против правата на гражданите е 1 .

Броят на внесените дела за документни престъпления са 15.

Броят на внесените през 2018 г. дела за престъпления против реда и общественото спокойствие са 14 бр.

Съдиите от наказателното отделение са разгледали през 2018 г. общо 1 561 бр. дела, от които 121 бр. останали несвършени от миналата година и са свършили 1437 бр.дела, което представлява 92.06% . От тях са приключили в тримесечен срок 1288 бр. или 90%. За сравнение през 2017 г. общо 1645 бр. дела, от които 140 бр. останали от миналата година и са свършили 1524 бр. дела, което представлява 92.64%. От тях са приключили в тримесечен срок 1397 бр. или 92%.

 През 2016 г. са разгледани общо 1894 бр. дела, от които 145 бр. останали от миналата година и са свършили 1754 бр. дела, което представлява 92.61%. От тях са приключили в тримесечен срок 90 %.През 2015 г. са разгледани общо 1775 бр. дела, от които 103 бр. останали от миналата година и са свършили 1 630 дела, което представлява 91.83%. От тях са приключени в тримесечен срок - 94 %.

Средната продължителност за разглеждане на наказателните дела от постъпването им в съда до постановяване на съдебния акт за 2018 г. е 33.12 дни /за 2017 г. е 28.60 дни , през 2016 г. е 28.48 дни, през 2015 г. е 25.83 дни/ Тук тенденцията е за устойчивост на този показател в последните четири години.

Насрочването на наказателните дела от общ характер, извън тримесечния срок, се допуска само с разрешение на Председателя на съда и то в периода на ползване на платения годишен отпуск от съдиите.

Отчитат се за поредна година много добри резултати, които се дължат на усилията на съдиите от наказателно отделение и съдебните служители, като разпределението на делата се извършва в деня на постъпването им, разпореждането на докладчика за насрочване се извършва в тридневен срок, призовките и съобщенията се изготвят също в тридневен срок, а връчването им се осъществява до 14 дни. В кратки срокове се администрират делата, по които са постъпили протести или жалби.

 През отчетния период са решени със съдебен акт по същество 1153 бр. наказателни дела. /За сравнение през 2017 г. - 1147 бр. дела, през 2016 г.- 1383 бр. наказателни дела, през 2015 г. - 1309 бр.наказателни дела/.

През 2018 г. за престъпления от общ характер са съдени 329 лица, осъдени са 322 лица, в т.ч. 11 непълнолетни, като е оправдано 1 лице и 6 лица не са осъдени, поради прекратяване на производството по други причини.

За сравнение през 2017 г. за престъпления от общ характер са съдени 366 лица, осъдени са 363 лица, в т.ч. 18 непълнолетни, като е оправдано 1 лице и 2 лица не са осъдени, поради прекратяване на производството по други причини. През 2016 г. за престъпления от общ характер са съдени 439 лица, осъдени са 431 лица, в т.ч. 17 непълнолетни, като са оправдани 2 лица и 6 лица не са осъдени, поради прекратяване на производството по други причини. През 2015 г. за престъпления от общ характер са съдени 399 лица, осъдени са 396 лица, в т.ч.18 непълнолетни, като е оправдано 1 лице и 2 лица не са осъдени, поради прекратяване на производството по други причини.

През 2018 г. на 256 лица наложеното наказание е „Лишаване от свобода“ до 3 години, като 201 лица са осъдени условно и 55 лица - на ефективно наказание. На 5 лица е наложено наказание „Лишаване от свобода“ над 3 до 15 години. На 44 лица е наложено наказание „Пробация“. Глоба е наложена на 13 лица. Четири лица са признати за виновни, но не са наказани.

 За сравнение през 2017 г. на 276 лица наложеното наказание е „Лишаване от свобода“ до 3 години, като 195 лица са осъдени условно и 81 лица - на ефективно наказание. На 8 лица е наложено наказание „Лишаване от свобода“ над 3 до 15 години. На 44 лица е наложено наказание „Пробация“. Глоба е наложена на 32 лица. Три лица са признати за виновни, но не са наказани***.***През 2016 г. на 324 лица наложеното наказание е „Лишаване от свобода“ до 3 години,като 240 лица са осъдени условно и 84 лица - на ефективно наказание. На 6 лица е наложено наказание „Лишаване от свобода“ над 3 до 15 години. На 68 лица е наложено наказание „Пробация“. Глоба е наложена на 30 лица. Три лица са признати за виновни, но не са наказани.

Най-често налаганото наказание е „Лишаване от свобода” до 3 години с отлагане на изтърпяването му.

В края на отчетния период за 2018 г. са влезли в сила 73 бр. присъди, от които присъди по НОХД – 64 броя и по НЧХД - 9 бр., чието изпълнение е извършено в срок.

Свършени наказателни дела по видове и сравнение с предходните четири години:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Година** | **НОХД** | **НЧХД** | **78а НК** | **ЗБППМН** | **Реабилитация** | **Принудителни Мед. мерки** | **Кумулации** | **АНД** | **УБДХ** | **Мерки** | **Други дела** | **ЧНД-Д** |
| **2018** | 300 | 24 | 123 |  - | 14 | 39 | 19 | 314 | 19 | 19 | 11 | 555 в т.ч. по ЗЕС |
| **2017** | 352 | 16 | 127 |  1 |  19 | 63 | 16 | 368 | 26 | 30 | 12 | 491 в т.ч. по ЗЕС |
| **2016** | 405 |  23 |  90 |  6 | 29 |  65 |  18 | 356 |  29 |  25 | 19 | 689 в т.ч. по ЗЕС |
| **2015** | 365 | 17 | 67 | 4 | 21 | 50 | 29 | 371 | 40 | 38 | 19 | 609 |
| **2014** | 446 | 21 | 87 | 9 | 17 | 53 | 48 | 343 | 22 | 23 | 25 | 204 |

**СВЪРШЕНИ НАКАЗАТЕЛНИ ДЕЛА ПО ВИДОВЕ ЗА 2018 г.**

**СРАВНИТЕЛНА ГРАФИКА**

Решените по същество дела от общ характер по видове са:

|  |  |  |  |  |  |
| --- | --- | --- | --- | --- | --- |
| **РЕШЕНИ ПО СЪЩЕСТВО****ОБЩ ХАРАКТЕР****/с присъда и споразумение/** | **Дела 2018г.** | **Дела 2017г.** | **Дела****2016г.** | **Дела****2015г.** | **Дела****2014г.** |
| Престъпления п/в личността | 20 | 23 | 26 | 17 | 23 |
| Престъпления п/в правата на гражданите | - | 1 | 4 | 4 | 3 |
| Престъпления п/в брака,младежта и семейството | 36 | 34 | 24 | 35 | 37 |
| Престъпления п/в собствеността | 62 | 67 | 92 | 87 | 135 |
| Престъпления п/в Стопанството | 21 | 29 | 27 | 28 | 36 |
| Престъпления п/в държавата и обществени организации | 1 | 1 | 1 | 1 | 3 |
| Документни престъпления | 15 | 13 | 26 | 10 | 11 |
| Престъпления п/в реда и общественото спокойствие | 10 | 9 | 11 | 20 | 12 |
| Общоопасни престъпления | 128 | 163 | 175 | 148 | 183 |
| **ОБЩО:** | **293** | **340** | **386** | **350** | **443** |

**РЕШЕНИ ПО СЪЩЕСТВО НАКАЗАТЕЛНИ ДЕЛА**

**ОТ ОБЩ ХАРАКТЕР ЗА 2018 г., СРАВНИТЕЛНА ТАБЛИЦА**

В края на отчетната година са останали несвършени 27 бр. НОХД.

За сравнение през 2017 г. - 26 бр. НОХД, през 2016 г. са останали несвършени 35 бр. НОХД, през 2015 г. са останали несвършени 45 бр. НОХД.

Общо висящите наказателни дела в края на периода са 124 бр. /за 2017 г.- 121 бр., за 2016 г. са 140 бр., през 2015 г. са 145 бр./.

Налице е тенденция за намаляване броя на останалите несвършени наказателни дела като цяло и в частност на делата от общ характер в сравнение с предходната година.

Процентното съотношение на несвършените дела спрямо постъпилите дела е 8.61% /за 2017г. - 8.04% ,за 2016 г. - 8.00%, за 2015 г. - 8.67%, /.

По глави от НК присъдите и осъдените лица, сравнени с предходните три години са,както следва:

**2018 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 20 | 24 | 1 | 16 | 15 | 2 | 1 | 5 | - |
| Престъпление против правата на гражданите | - | - | - | - | - | - | - | - | - |
| Престъпление против брака, семейството и младежта | 36 | 38 | - | 20 | 18 | - | - | 14 | 4 |
| Престъпление против собствеността | 62 | 84 | 10 | 76 | 45 | 3 | 2 | 3 | - |
| Престъпление против стопанството | 21 | 22 | - | 17 | 13 | - | - | 5 | - |
| Престъпление против държавата, държавните органи и общ. организации | 1 | 1 | - | - | - | - | - | 1 | - |
| Документни престъпления | 15 | 15 | - | 9 | 9 | - | 1 | 5 | - |
| Престъпление против реда и обществ. спокойствие | 10 | 11 | - | 7 | 3 | - | 1 | 3 | - |
| Общоопасни престъпления | 128 | 127 | - | 111 | 98 | - | 8 | 8 | - |
| **ОБЩО:** | **293** | **322** | **11** | **256** | **201** | **5** | **13** | **44** | **4** |

**2017 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 23 | 27 | 3 | 21 | 17 | 1 | - | 5 | - |
| Престъпление против правата на гражданите | 1 | 1 | - | - | - | - | - | 1 | - |
| Престъпление против брака, семейството и младежта | 34 | 34 | - | 15 | 13 | - | 3 | 14 | 2 |
| Престъпление против собствеността | 67 | 84 | 12 | 70 | 41 | 7 | 2 | 5 | - |
| Престъпление против стопанството | 29 | 31 | - | 18 | 15 | - | 4 | 9 | - |
| Престъпление против държавата, държавните органи и общ. Организации | 1 | 1 | - | 1 | - | - | - | - | - |
| Документни престъпления | 13 | 13 | - | 7 | 7 | - | 2 | 4 | - |
| Престъпление против реда и обществ. спокойствие | 9 | 8 | - | 5 | 2 | - | 1 | 2 | - |
| Общоопасни престъпления | 163 | 164 | 3 | 139 | 100 | - | 20 | 4 | 1 |
| **ОБЩО:** | **340** | **363** | **18** | **276** | **195** | **8** | **32** | **44** | **3** |

**2016 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 26 | 27 | 2 | 18 | 16 | 1 | - | 7 | 1 |
| Престъпление против правата на гражданите | 4 | 4 | - | 1 | - | - | - | 3 | - |
| Престъпление против брака, семейството и младежта | 24 | 23 | - | 6 | 6 | - | 2 | 14 | 1 |
| Престъпление против собствеността | 92 | 135 | 12 | 111 | 64 | 4 | 4 | 15 | 1 |
| Престъпление против стопанството | 27 | 29 | - | 16 | 14 | - | 7 | 6 | - |
| Престъпление против държавата, държавните органи и общ. Организации | 1 | 1 | - | - | - | - | - | 1 | - |
| Документни престъпления | 26 | 26 | - | 15 | 14 | 1 | 2 | 8 | - |
| Престъпление против реда и обществ. спокойствие | 11 | 12 | - | 7 | 5 | - | 1 | 4 | - |
| Общоопасни престъпления | 175 | 174 | 3 | 150 | 121 | - | 14 | 10 | - |
| **ОБЩО:** | **386** | **431** | **17** | **324** | **240** | **6** | **30** | **68** | **3** |

**2015 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | В т.ч.условно | Лишаване отсвобода над 3 г. | Глоба | Пробация | Др.наказания |
| Престъпление против личността | 18 | 18 | 1 | 10 | 8 | 1 | 0 | 7 | 0 |
| Престъпление против правата на гражданите | 4 | 4 | 0 | 0 | 0 | 0 | 0 | 4 | 0 |
| Престъпление против брака, семейството и младежта | 36 | 36 | 0 | 11 | 11 | 0 | 3 | 22 | 0 |
| Престъпление против собствеността | 96 | 128 | 17 | 99 | 44 | 9 | 5 | 14 | 1 |
| Престъпление против стопанството | 28 | 28 | 0 | 17 | 16 | 0 | 0 | 11 | 0 |
| Престъпление против държавата, държавните органи и общ. Организации | 1 | 1 | 0 | 1 | 1 | 0 | 0 | 0 | 0 |
| Документни престъпления | 11 | 10 | 0 | 4 | 3 | 0 | 0 | 6 | 0 |
| Престъпление против реда и общест. Спокойствие | 20 | 23 | 0 | 13 | 10 | 0 | 0 | 10 | 0 |
| Общоопасни престъпления | 151 | 148 | 0 | 83 | 68 | 3 | 12 | 50 | 0 |
| **ОБЩО:** | **365** | **396** | **18** | **238** | **161** | **13** | **20** | **124** | **1** |

В наказателното отделение работят съдиите Радослава Маждракова, Невена Иванова,Тодор Тодоров, Михаил Михайлов и Деян Илиев.

Всички съдии в наказателното отделение са работили с приблизително еднаква натовареност в резултат на разпределението на делата на случаен принцип, като Административният ръководител участва в разпределението на делата с 80% натовареност в отделните групи в наказателното отделение и на 100% в делата, разпределяни по дежурство.

Разликата в броя на делата се получава от постъплението на делата, разпределяни на дежурен съдия и броят на делата, останали несвършени от съответния съдия в края на предходната година. За резултатите на всеки съдия в наказателното отделение е приложена таблица.

Въз основа на заповед на Административния ръководител ежемесечно съдебните секретари изготвят писмени справки по съдии, чрез които се проследява движението на делата и спазването на кратките срокове, предвидени в НПК, както и справки за дела с просрочени съдебни актове. Ежемесечната проверка на срочните книги от административния ръководител също дава възможност да се проследяват движението и сроковете по наказателни дела. Не е имало необходимост да се предприемат съответни мерки, тъй като съдебните актове, изготвяни от магистратите, са били винаги в законоустановения срок. Това е отличен показател за работата на съдиите от наказателното отделение.

През 2018 г. са били обжалвани и протестирани общо 167 акта, постановени по наказателни дела, от които: 25 присъди, 109 решения и 33 определения и разпореждания. От тях по дела от административно- наказателен характер - 108. Оставени са в сила общо 103 акта от върнатите от по-горната инстанция /85 бр. присъди и решения и 18 бр. определения, в т.ч. и 2 бр., по които е отказано възобновяване на производството по искане на осъдения/. Изцяло отменени са 43 акта, както и са изменени 13 бр. от върнатите през годината съдебни актове. В процентно изражение потвърдените актове представляват 64.78%, отменените – 27.04% и изменените са 8.18%. Процентите са изчислени към обжалваните, върнати през календарната година дела, а не към подлежащите на обжалване актове.

За сравнение през 2017 г. са били обжалвани и протестирани общо 213 акта, постановени по наказателни дела, от които: 29 присъди, 168 решения и 16 определения и разпореждания. От тях по дела от административно- наказателен характер са 167. Оставени са в сила общо 125 акта от върнатите от по-горната инстанция /111 бр. присъди и решения и 15 бр. определения, в т.ч. и 1 бр., по които е отказано възобновяване на производството по искане на осъдения/. Изцяло отменени са 72 акта, както и са изменени 11 бр. от върнатите през годината съдебни актове. В процентно изражение потвърдените актове представляват 60.29%, отменените - 34.45% и изменените са 5.26%. През 2016 г. са били обжалвани и протестирани общо 224 акта, постановени по наказателни дела, от които: 29 присъди, 151 решения и 44 определения и разпореждания. От тях по дела от административно- наказателен характер са 152. Оставени са в сила общо 156 акта /119 бр. присъди и решения и 29 бр. определения, в т.ч. и 8 бр., по които е отказано възобновяване на производството по искане на осъдения/. Изцяло отменени са 60 акта, както и са изменени 7 бр. от върнатите през годината съдебни актове. В процентно изражение потвърдените актове представляват 70.00%, отменените - 27.00% и изменените са 3.00%.

Констатира се увеличение на потвърдените съдебни актове в сравнение с календарната 2017 г. Като бързина на правораздаването и качество на постановените съдебни актове през изминалата 2018 г., работата на съдиите в наказателното отделение следва да се оцени като много добра.

Като основни причини за отмяна на съдебните актове по наказателни дела от страна на горните инстанции следва да се посочат неотчетени от съда процесуални нарушения, допуснати в хода на досъдебното производство, допуснати от самия съдебен състав, както и неправилно приложение на материалния закон, главно по отменените дела от АС-Стара Загора. Намалели са делата, които са върнати за ново разглеждане от друг състав на съда,включително и по административно-наказателен характер дела, разглеждани като въззивна инстанция, което обстоятелство също е много добър показател за работата на съдиите от наказателно отделение.

**БЮРО „СЪДИМОСТ“ при Районен съд – Казанлък**

В бюро „Съдимост“ през 2018 г. са издадени 8 385 свидетелства за съдимост и 2 207 справки за съдимост, като са обработени 511 бюлетина.

За сравнение през 2017 г. са издадени 12 417 свидетелства за съдимост и 1695 справки за съдимост, като са обработени 525 бюлетина , през 2016 г. са издадени 11 983 свидетелства за съдимост и 1695 справки за съдимост,като са обработени 530 бюлетина, през 2015 г. са издадени 12 232 свидетелства за съдимост и 1941 справки за съдимост, като са обработени 512 бюлетина.

В бюро „Съдимост” работи един съдебен служител. При отсъствието на титуляра се осигурява служител, който да го замества, поради което през годината не са допускани забавяния при издаване на справките и свидетелствата за съдимост.

 **ГРАЖДАНСКИ ДЕЛА**

През 2018 г. в съда са постъпили 3390 бр. граждански дела, т.е. с 209бр. по-малко в сравнение с миналата година /за сравнение през 2017 г.- 3 599 бр. дела, през 2016 г. в съда са постъпили 2 814 бр. граждански дела, през 2015 г. - 3327 бр. граждански дела/.

От общия брой граждански дела за разглеждане през 2018 г. са постъпили 2130 бр. заповедни производства, в т.ч. заявления по чл. 410 и чл. 417 ГПК.

Исковете по СК, ЗЗДН, ЗЛС, ЗГР, ЗЗДетето и ЗБЖИРБ са 388 бр., в т.ч. по ЗЗДН - 24 бр. Облигационните искове са общо 143 бр. Вещните искове са 15 бр. Делбите и исковете по Закона за наследството са 25 бр. Постъпилите установителни искове са 279 бр. Исковете по КТ са 27 бр.

Административните производства са 8 бр., а исканията за допускане на обезпечение са 9 бр. Други частни производства са 366 бр., от които 42 са по регламенти.

Увеличен е броят на гражданските дела, образувани по облигационни и установителни искове. Намален е броят на делата, образувани за делба и вещните искове.

Намален е броят на заповедните производства с 326 бр.дела.

**ПОСТЪПИЛИ ГРАЖДАНСКИ ДЕЛА ЗА 2018 г.,**

**ОТНОСИТЕЛЕН ДЯЛ ПО ГРУПИ**

Средномесечното постъпление на един съдия от гражданско отделение на база 12 месеца по щат за 2018г. е 56.50 / за 2017 г. е 59.98 бр. дела, през 2016 г. е 46,90 бр. дела,за 2015 г. е 57,36 бр. дела /*.*

Съдиите от гражданско отделение са разгледали през 2018 г. 3694 бр. дела /за сравнение през 2017 г. - 3 851 бр. дела, през 2016 г. са 3 101 бр. дела, през 2015 г. делата за разглеждане са 3 607 бр./.

Свършени са през 2018 г. 3 325 бр. дела. Съотношението между свършени и разгледани дела за 2018 г. е 90,01% ./ Свършени през 2017 г. са 3547 бр. дела. Съотношението между свършени и разгледани дела за 2017 г. е 92,11%, за 2016 г. са отчетени 2 849 бр. свършени дела, през 2015 г. - 3320 бр. дела,като съотношението между свършени разгледани дела за 2016 г. е 91,87 %, за 2015 г. - 92.04 %/.

Постигнат е много добър показател при разглеждането и свършването на гражданските дела, като е налице устойчивост по този показател в сравнение с изминалите периоди.

От свършените през годината 3325 бр. дела, със спогодба са приключили 32 бр., 302 бр. са прекратени по други причини, а останалите 2 991 бр. са приключили с постановяване на акт по същество.

В срок до три месеца са свършени 3072 бр. дела, което представлява 92.00%. /През 2017 г. в срок до три месеца са свършени 3374 бр. дела, което представлява 95.12%, през 2016 г. са свършени 2 700 бр. дела, което представлява 94.77%, през 2015 г. са свършени 3188 бр. дела, което представлява 96,02%/. Видно е, че процентът на свършените в срок до три месеца дела е намален в сравнение с 2017 г., като през последните години е над 90 %.

В края на отчетния период са останали несвършени 369 бр.дела, което представлява 9.99%. /през 2017 г. са били 304 бр. дела, което представлява 8.45%, през 2016 г. са останали несвършени 252 бр. дела, което представлява 8,96 %,през 2015 г. са останали несвършени 287 бр. дела, което представлява 8,62% спрямо постъпилите дела/.

В рамките на последните четири години, броят на несвършените в края на годината дела е сравнително постоянен. Като основна причина за това следва да се посочи предвидения в чл. 131 ГПК срок за размяна на книжата и срещаните трудности във връзка с връчването им.

За периода от 2015 г. – 2018 г. показателите за свършени граждански дела в Районен съд – Казанлък са следните:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Искове по СК, ЗЗДН, ЗЛС, ЗГР, ЗЗДет., ЗБЖИРБ | Облигационн искове | Вещниискове | Делби и искове по ЗН | Установителни искове | Искове по КТ | Други дела в т.ч. адм. и частни производства | Заповеднопроизводство |
| 2018 | 402 | 135 | 14 | 29 | 213 | 20 | 389 | 2123 |
| 2017 | 384 | 100 | 21 | 31 | 110 | 38 | 410 | 2453 |
| 2016 | 399 | 113 | 18 | 27 | 130 | 47 | 292 | 1 823 |
| 2015 | 261 | 230 | 44 | 25 | 61 | 358 | 2341 | 2015 |

Предвид промяната в статистическите форми от 2016 г., касаеща групите граждански дела, не може да се извърши еднозначно сравнение с предходните години.

**СВЪРШЕНИ ГРАЖДАНСКИ ДЕЛА ПРЕЗ 2018 г.,**

**СРАВНИТЕЛНА ГРАФИКА**

Средномесечно свършените дела през 2018 г. от един съдия от гражданско отделение на база 12 месеца е 55.42 бр.дела /за 2017 г.-59,12 бр. дела, през 2016 г. от един съдия от гражданско отделение на база 12 месеца са свършени 47,48 бр. дела, през 2015 г. от един съдия от гражданско отделение на база 12 месеца - 57,24 дела/.

Средната продължителност на разглеждане на гражданските дела от образуването до постановяването на съдебен акт е 24,40 дни.

Видно от посочените данни за постъплението на граждански дела за отчетната година, броят на приключилите дела и сроковете за свършване следва извода, че съдиите в гражданското отделение са работили при значително и сравнително еднакво натоварване, тъй като част от съдиите ползваха продължителен отпуск по болест. Отново основното постъпление на делата е по заповедните производства и последвалите след това облигационни спорове.

През отчетния период са обжалвани общо 185 бр. граждански дела. От върнатите към края на отчетния период дела, които са 168 е видно, че 126 бр. съдебни актове са оставени в сила, което представлява 75.00%, изцяло отменени са 31 бр. дела – 18,45% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 1 бр. – 0.6%, 10 бр. – 5.95% съдебни акта са потвърдени в едната част, отменени или обезсилени в другата част.

За сравнение през 2017 г. са били обжалвани общо 154 бр. граждански дела. От върнатите към края на отчетния период дела е видно, че 104 бр. съдебни актове са оставени в сила, което представлява 67,97%, изцяло отменени са 26 бр. дела – 16,99% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 7 бр. дела – 4,58%*,* 16 бр. – 10,46% съдебни акта са потвърдени в едната част, отменени или обезсилени по обективни причини в другата част, като 1 бр. от тях е по обективни причини. През 2016 г. са обжалвани общо 136 бр. граждански дела. От върнатите към края на отчетния период дела е видно, че 94 бр. съдебни актове са оставени в сила, което представлява 75,20%, изцяло отменени са 14 бр. дела – 11,20% по виновно поведение на съда, а по обективни причини – представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 6 бр. дела – 4,80%, 11 бр. – 8.80% съдебни акта са потвърдени в едната част, отменени или обезсилени по обективни причини в другата част.

Сравнителният анализ на този показател през годините води до извода за едни стабилни резултати и през изминалата година, като броят на изцяло потвърдените съдебни актове по граждански дела е увеличен в сравнение с предходната календарна година.

Средномесечно съдиите от гражданското отделение са разглеждали по 61,57 бр. дела.

През годината няма постъпили молби за определяне на срок при бавност.

Изложените статистически данни и техният анализ дават основание да се приеме, че през 2018 г. се е запазила тенденцията за бързина при насрочване, разглеждане и решаване на делата.

В гражданското отделение при Районен съд – Казанлък през 2018 г. са работили съдиите: Йовка Пудова, Кети Косева, Нейко Нейков, Валентина Тодорова, Стела Георгиева. За тяхната работа към доклада е приложена таблица.

И през отчетната година, продължи практиката съдебните секретари да изготвят ежемесечно справки за движението на делата по чл. 310 ГПК, както и за неизготвените в законовите срокове съдебни актове. Изводите от тези справки сочат спазване на предвидените в законите срокове, което също е много добър показател за работата на съдиите в гражданското отделение.

Натовареността на съдиите в Районен съд – Казанлък по щат за изминалата 2018 г. е 43,79 бр. дела /за 2017 г. е 45,80 бр. дела спрямо делата за разглеждане, през 2016г. е 41,63 бр. дела спрямо делата за разглеждане, за 2015 г. е 44,85 бр. дела спрямо делата за разглеждане,и спрямо свършените – 39,68 бр.дела /за сравнение през 2017г.- 38,36 бр. дела, за 2016 г. – 38,04 бр. дела,за 2015 г. – 41,25 бр./.

Действителната натовареност през 2018 г. общо за съда е 44.53 бр. дела. Отново за сравнение през 2017 г. е била 46.58 бр. дела, през 2016 г. общо за съда е 41,28 бр. дела, през 2015 г. общо за съда е 44,85 бр. дела спрямо делата за разглеждане, а спрямо свършените – 40.36бр. / през 2017г.-42.97 бр.дела, през 2016 г. - 38,04 бр. дела,за 2015 г.- 41,25 бр. дела/.

1. **СЪДЕБНО ИЗПЪЛНЕНИЕ**

През изминалата 2018 год. съдебно-изпълнителната служба работи с щат двама държавни съдебни изпълнители – Стефка Хиновска – ръководител служба „СИС“ и Мария Стоянова – ДСИ, считано от 10.05.2018 г., както и с двама съдебни служители.

През отчетния период в съдебно-изпълнителната служба при Районен съд – Казанлък са постъпили 344 бр.дела /за сравнение през 2017 г. са постъпили 342 дела, през 2016 г. - 217 дела, през 2015 г. са били 247 бр. дела/. Наблюдава се запазване на тенденцията за увеличение на постъпилите изпълнителни дела в сравнение с предходни години, като това се дължи и на обстоятелството, че събирането на държавните вземания /съдебните такси, глоби и др./ се възлага на ДСИ.

|  |  |  |
| --- | --- | --- |
| **ГОДИНА** | **ПОСТЪПИЛИ ДЕЛА** | **СЪБРАНА СУМА /ЛВ./** |
| **2018** | 344 | 286 016 |
| **2017** | 342 | 281 199 |
| **2016** | 217 | 290 041 |
| **2015** | 247 | 504 937 |
| **2014** | 337 | 376 931 |

Средномесечното постъпление на дела на един държавен съдебен изпълнител за 12 месеца е 14.33 бр.дела /за 2017 г. - 28.50 бр. дела, през 2016 г. - 18,08 бр. дела, за 2015 г. - 20,58 бр./ Натовареността е намалена в сравнение с предходната година, поради постъпването на работа на още един ДСИ.

При общо 4 323 бр. изпълнителни дела за разглеждане, свършените са 203 бр., в т.ч. и 11 бр. изпратени на друг съдебен изпълнител, което представлява – 4.70%. /През 2017 г.- общо 4 175 бр. изпълнителни дела за разглеждане, свършените са 196 бр., в т.ч. и 28 бр.изпратени на друг съдебен изпълнител, което представлява – 4.69%, за 2016 г. - 4,10%, за 2015 г. - 5,64%/ Този показател е стабилен в сравнение с предходната календарна година.

Останали несвършени дела са 4 120 бр.дела /за 2017 г.- 3979 бр. дела, за 2016 г. - 3833 бр.,за 2015 г. са били 3 780 бр./. Налице е тенденция на устойчивост в броя на несвършените дела в последните четири години. Най-голям брой несвършени дела /2341 бр./ са в полза на юридически лица, в т.ч. в полза на банки.

Събраната сума е в размер на 286 016 лв. /за 2017 г.- 281 199 лв., за 2016 г. - 290 041 лв., за 2015 г. - 504 937 лв./. Останалата за събиране сума в края на отчетния период е в размер на 3 865 560 лв. /за 2017 г.- 3 983 450 лв., за 2016 г.- 4 063 457 лв., за 2015 г. - 4 248 309 лв./.

През 2018 г. са постъпили 2 бр. жалби против действията на ДСИ, които са оставени без уважение. /През 2017 г. са постъпили 4 бр. жалби против действията на ДСИ, от които едната е уважена. През 2016 г. са постъпили 2 бр. жалби против действията на ДСИ, от които едната е уважена. През 2015 г. не са постъпили жалби против действията на съдебния изпълнител./

На държавните съдебни изпълнители е осигурен достъп за извършване на справки в регистъра на банковите сметки и сейфове при БНБ.

От горното следва, че качеството на изпълнителните действия е много добро. И през отчетната година забавянето на движението на изпълнителните дела се дължи най-вече на недостатъчна активност от взискателите за посочване способ на изпълнение и своевременно внасяне на държавни такси, липса на имущество на длъжниците, като много от тях използват възможността да спестят сумата от пропорционална такса, ако внесат задължението си в доброволния двуседмичен срок.

1. **СЛУЖБА ПО ВПИСВАНИЯТА**

 Сравнителен анализ на вписванията за последните четири години:

|  |  |
| --- | --- |
| **Година** | **Брой на вписвания** |
| 2018 | 8220 |
| 2017 | 9 128 |
| 2016 | 10 856 |
| 2015 | 10 747 |
| 2014 | 10 517 |

През 2018 г. са постъпили 8 220 бр. актове, подлежащи на вписване, отбелязване или заличаване. Постановени са 15 бр. откази за вписване, от които 2 бр. са обжалвани и отменени от Окръжен съд – Стара Загора, след което вписването е извършено. Приключени са 8207 бр. вписвания. Образувани са 6 068 броя нотариални дела.

За сравнение през 2017 г. са постъпили 9 133 бр. актове, подлежащи на вписване, отбелязване или заличаване. Постановени са 7 бр. откази за вписване, от които 1 бр. е обжалван и отменен от Окръжен съд – Стара Загора, след което вписването е извършено. Приключени са 9128 бр. вписвания. Образувани са 6 675 броя нотариални дела. През 2016 г. са постъпили 10 862 бр. актове, подлежащи на вписване, отбелязване или заличаване. Постановени са 6 бр. откази за вписване, от които 2 бр. са обжалвани. Единият е потвърден от Окръжен съд – Стара Загора, а по втория от тях съдът не се е произнесъл. Приключени са 10 856 бр. вписвания.Образувани са 7 031 дела.

Макар и през календарната 2018 г., актовете подлежащи на вписване да са намалели, през сравнителния период се установява трайна тенденция за запазване на високо натоварване на съдиите по вписванията. Независимо от това е създадена много добра организация за работа от съдиите по вписванията Боряна Дянкова и Гергана Домузова, като същите се редуват при ползването на платения си годишен отпуск.

През 2018 г. бе осигурен достъп на съдиите по вписванията в Информационната система за имотен регистър ИИСКИР, което ще доведе до облекчаване и подобряване на качеството на тяхната работа.

1. **ОСЪЩЕСТВЕН КОНТРОЛ и ПРЕДПРИЕТИ МЕРКИ, свързани с организацията на работа на съда**

В Районен съд – Казанлък са приети вътрешни правила, които през изминалата календарна година бяха актуализирани, както и бяха създадени нови във връзка с извършения финансов одит в съда. Същите са публикувани на интернет-страницата на съда и на локалната страница, като са сведени до знанието на всички магистрати и съдебни служители, както следва:

 \* Вътрешни правила за организацията на работа в Районен съд-Казанлък;

 \* Вътрешни правила за документооборота на счетоводните документи в Районен съд – Казанлък;

 \* Вътрешни правила за формиране и изплащане на работните заплати в РС-Казанлък;

 \* Вътрешни правила за функциониране на система за финансово управление и контрол;

 \* Вътрешни правила относно реда за извършване на инвентаризация на дълготрайни материални и нематериални активи, както и задбалансови активи и пасиви, бракуване и ликвидиране на активи в Районен съд –Казанлък;

 \* Процедури за упражняване на контрол върху закупуването, приемането, заприхождаването, замерването и изписване на горивото;

 \* Работна инструкция РИ 01-01 „Разработване на проектобюджет и на бюджет“;

 \* Работна инструкция РИ 01-02 „Изпълнение, коригиране и отчитане на бюджета“;

 \* Работна инструкция РИ 01-03- „Действия при несъответствие при бюджетния процес“;

 \* Работна инструкция РИ 02-01 – „Поемане на задължение“;

 \* Работна инструкция РИ 02-02 „Извършване на разход“;

 \*Работна инструкция РИ 02-03 „Съставяне на досие на задължение/разход“;

 \* Работна инструкция РИ 02-04 „Действия при несъответствие при предварителния контрол“;

 \*Вътрешни правила за организацията на работата и документооборота в съдебно-изпълнителна служба при Районен съд – Казанлък;

 \*Вътрешни правила за определяне на реда за постъпване и връщане на парични суми-съдебни гаранции, депозити за вещи лица и свидетели по набирателната сметка на Районен съд – Казанлък;

 \* План за противодействие на тероризма на работещите в Районен съд – Казанлък и др.

 От 2014 г. в Районен съд – Казанлък се води регистър на отводите. Направените констатации за 2018 г. са следните:

 Общият брой на отводите в Районен съд – Казанлък през 2018 г. е 27, от които са направени 14 отвода по граждански дела, като по 9 от тях са се отвели всички магистрати. Направените отводи по наказателни дела са 13, по едно от които са се отвели всички магистрати.

 За сравнение общият брой на отводите в Районен съд – Казанлък през 2017 г. 40, от които са направени 30 отвода по граждански дела, като по 8 от тях са се отвели всички магистрати. Направените отводи по наказателни дела са 10.

Констатира се сравнително сходен брой на отводите в наказателно и гражданско отделение, като техния брой в сравнение с 2017 г. значително е намалял.

**VII.ФИНАНСОВА ОБЕЗПЕЧЕНОСТ**

 Първоначално с решение на ВСС по протокол № 2/25.01.2018 г. утвърденият бюджет на съда за 2018 г. беше в размер на 1 533 411 лв. След неколкократни компесаторни промени с решения на ВСС, към 31.12.2018 г. беше утвърден окончателен бюджет в размер на 1 670 025 лв. Същият е изпълнен, като от него за трудови възнаграждения на персонала са изразходвани 1 045 428 лв., за социални осигуровки – 312 146 лв. и за текуща издръжка – 189 470 лв., в която се включват възнагражденията на вещи лица и консумативи /електроенергия, газ, вода, канцеларски материали и др./ Не са констатирани проблеми през изминалата година с разходването на бюджета, като същият е бил актуализиран /виж графа Сграден фонд. Техническа обезпеченост/. Несъмнено при планирането на новия бюджет за 2019 г. следва да бъдат заложени и други материални придобивки за съда – ремонт на работни помещения, обзавеждане на кабинети с нови мебели, с цел подобряване на работната среда на съдебните служители, както и цялостно саниране на съдебната палата.

Продължава ползването на текстообработваща програма WORD от всички съдии и съдебни служители, правната програма „АПИС-7”, която своевременно се актуализира, съгласно сключения договор. Бюро “Съдимост” продължава да работи със софтуерен продукт, единен за цялата страна. Счетоводната служба ползва програмата „TEREZ”, която също бе актуализирана през календарната година.

**VIII.СГРАДЕН ФОНД И ТЕХНИЧЕСКА ОБЕЗПЕЧЕНОСТ**

**СГРАДЕН ФОНД**

Съдебната сграда е публична държавна собственост. През 2016 г. бе издаден акт за публична държавна собственост № 8719/18.11.2016 г. на Областен управител – Стара Загора. Предоставени са права за управление на Районен съд и Районна прокуратура. С решение по протокол № 38/14.12.2005 г., ВСС задължи органите на съдебна власт и други органи, които са настанени в съдебните палати, да разпределят и разплащат ежемесечно от 01.01.2006 г., разходите за издръжката по предварително определена методика. Районен съд, Районна прокуратура, Агенция по вписванията, ОЗ “Охрана“ – Стара Загора и банката, която доскоро обслужваше банковия офис в съдебната палата, подписаха протоколи за разпределение, съобразно заеманата от всяка институция площ. От 2010 г. разходите се изплащат ежемесечно.

От месец януари 2006 г. в сградата има обособен пост за охраняване на обществения ред и осъществяване на пропускателен режим и сигурност, който се носи от шест служители на Областно звено „Охрана” – Стара Загора. Към настоящия момент, след работно време и в почивните дни охраната се осигурява от друга лицензирана фирма за охрана, спечелила централизиран конкурс.

Със заповед № ЛС-04-1459/26.10.2015 г. на Министъра на правосъдието е извършено разпределение на ползването на помещенията в съдебната палата.

**ТЕХНИЧЕСКА ОБЕЗПЕЧЕНОСТ**

През 2018 г. по искане на ръководството на съда бяха отпуснати от ВСС и усвоени от Районен съд – Казанлък парични средства, както следва:

**- 8 720** **лв**. за изработка, доставка и монтаж на мебели за работни помещения /Решение на Пленума на ВСС по протокол № 9/22.03.2018 г./;

- **7 000 лв**. за доставка и монтаж на 10 бр.климатици /Решение на Комисия „Бюджет и финанси“ по Протокол № 16/23.05.2018 г./;

 - **58 693 лв.** за авариен ремонт на отоплителната инсталация /Решение на комисия „Бюджет и финанси“ по Протокол № 27 /16.08.2018 г./.

 Бяха разходвани средства и за поставяне на ламинат на 9 бр. съдийски кабинети.

Усилията за следващата календарна година следва да бъдат насочени към ремонт на кабинетите на съдебните служители /полагане на ламинат и закупуване на нови мебели/, тъй като такъв не е правен от близо 20 години, особено в помещенията на първи и втори етаж. Освен това, ръководството на Районен съд – Казанлък прави постъпки пред ВСС за отпускане на средства за външно саниране на съдебната палата, тъй като на същата не е извършван ремонт от основаването й.

В заключение искам да отбележа задоволството си от постигнатите резултати през изминалата календарна 2018 г., която не бе лишена от предизвикателства в работата както за съдиите и съдебните служители, така и за ръководството на Районен съд – Казанлък. Всички се стремим да работим ефективно и отговорно, като съдът постигна отлични резултати, свързани с качеството на постановените съдебни актове, бързината при разглеждането и движението на делата, което се дължи на съвместната и екипна работа на магистрати и служители.

Искам да изкажа своята благодарност и на магистратите, които участваха като лектори в Образователната програма, организирана от ВСС, тъй като същите отделиха допълнително време за подготовка и лекции, като усилията им намирам, че влияят пряко върху осведомеността и поведението на учениците в обществото, както и допринасят за увеличаване на престижа на съдийската професия.

Благодаря на всички колеги и съдебни служители за положения труд през изминалата година, като пожелавам много здраве на тях и на техните семейства и нека да бъдем отговорни, честни и колегиални един към друг и да упражняваме тази отговорна и трудна професия с чест и достойнство.

**Януари, 2019 г. АДМ. РЪКОВОДИТЕЛ:**  **Р. Маждракова**